E ei precisaments en parlar d‟aguest periòde dera campanha quan es tropes, sense caucèr e sense ròba d‟iuèrn, damb viures insufisenti, sense vodka, hènt jadilha mesi sancers ena nhèu a temperatures de quinze grads dejós de zèro, damb solet sèt o ueit ores de lum e longues nets; quan non se pòt mantier era disciplina, quan es òmes s‟estan enes domenis dera mòrt non ues pòques ores, coma ena batalha, senon mesi sancèrs, en luta contunha damb era hame e eth hered, quan cada mes perís era mitat dera armada, ei precisaments en aguest temps, en parlar d‟aguest periòde, quan es istorians diden que Miloradovic li calie auer realizat ua marcha oblica, que Tormasov li calie auer anat en tau lòc, que Chichagov l‟aurie calur desplaçar-se entà tau uate ( damb era nhèu peth dessús des jolhs) e que Fulano aurie abatut e interceptat… eca….eca.